ଅରୁଣାମ୍ବୁଜ ଚରଣା
(ରାଗ ପିଲୁ, ଏକତାଳି) 
<poem>ଅରୁଣାମ୍ବୁଜ ଚରଣା, ତୁ ରସାରେ ଭରସାରେ  
କରୁଣାନିଧି ଶରଣାଗତଠାରେ କି ରୁଷାରେ ॥ପଦ॥
 
ଅସିତ କେଶି ମୁଁ ତୋ ପରିଚାର 
ରୁଷିକି ନ କରି କିଛି ବିଚାର 
ସ୍ୱଗୁଣ ସରିତ ପତି ତୋ ପରିତ ନାହିଁ ସରସାରେ ॥୧॥

ନ ରହି ସୁଦନ୍ତି ବଦନ ପୋତି 
କଳପ ଅଳପ ହସନ ମୋତି 
ମୃଦୁଳ-ସରସ-ରସ ହୃଦୟା ତୁ ହୋ ନା ପରୁଷାରେ ॥୨॥ 

ନନେ ଉନ୍ମାଦ ଧୃତିକି ଛାଣି 
ଗରଳ ଗିଳିବଟି ପିକବାଣି 
ତରକି ହୃଦୟ କର କିଶଳୟ ଗଣ୍ଡେ ତ ରସାରେ ॥୩॥ 

ନକର ମୁକୁରମୁଖୀ ନିରାଶ 
ବିଷମ ବଡ଼ କୁସୁମ ଶରାସ 
ସହଜରେ ମିତ ବଚନ ଅମୃତ ଧାରା ବରଷାରେ ॥୪॥ 

ଅତିରତି ପରି ଚିନ୍ତି ସୁଧୀର 
ନୀତି ପୁଣି ମୁରମଥ ନ ଗୀର 
ଅଷ୍ଟଦୁର୍ଗ ପତି କହେ ସ୍ମିତବତୀ ହେଲେ ତରସାରେ ॥୫॥
</poem>
କବିସୂର୍ଯ୍ୟ ରଚନାବଳୀ